Určené delegátom Konferencie SsFZ

V Banskej Bystrici dňa 30.11.2020

Vážení delegáti konferencie SsFZ,

keď sme v júni tohto roku pripravovali z dôvodu opatrení v súvislosti s pandémiou koronavírusu a prijatými opatreniami schvaľovanie nevyhnutných dokumentov patriacich do kompetencie konferencie ich schválenie formou hlasovania per rollam, netušili sme, že tento stav bude aktuálny aj v tomto období. Teda aj Konferencia SsFZ, plánovaná na 3.12.2020 sa z uvedených dôvodov nemôže uskutočniť za Vašej prítomnosti v klasickej podobe. VV SsFZ dlhodobo pripravoval organizačné zabezpečenie konferencie v oboch variantoch. Na svojom zasadnutí 19.11.2020 však už vzhľadom na pretrvávajúcu situáciu, ako aj prijaté opatrenia rozhodol , že nevyhnutné dokumenty budú predložené delegátom konferencie v elektronickej podobe a ich schválenie prebehne formou hlasovania per rollam. Tak ako pri hlasovaní v júni, umiestnime nasledovné dokumenty:

* správu o činnosti VV SsFZ za obdobie od ostatnej podanej správy
* správu Revíznej komisie SsFZ
* návrh rozpočtu SsFZ na rok 2021

na webovej stránke SsFZ ([www.ssfz.sk](http://www.ssfz.sk)) v časti KONFERENCIA SsFZ. Váš priestor na zoznámenie sa s predloženými dokumentmi, ako aj čas na prípadné otázky (adresovať na sekretariát SsFZ) bude do **9.12.2020.** Následne po tomto termíne vám bude, na emailovú adresu, doručený formulár na hlasovanie formou per rollam. Vzhľadom k tomu, že sa jedná o postup, ktorý používame len po druhýkrát a dokonca máme aj delegátov, ktorí nepoužívajú e-mail, budeme pri tomto hlasovaní úzko spolupracovať so sekretariátmi ObFZ v našej pôsobnosti tak, aby každý delegát konferencie mohol vyjadriť svoj názor a hlasovať. Pôvodne plánované body programu konferencie (pôvodne 3.12.2020) budú prerokované na konferencii, pripravovanej na 6.5.2021 a všetci veríme, že už v štandardných priestoroch a za vašej osobnej účasti.

S pozdravom

Ladislav Matejka, v.r. Jozef Paršo, v.r.

vedúci sekretár SsFZ predseda SsFZ